Kadi Kübarsepp

Kadi Kübarsepp (sündinud 30. märtsil 1982 Tallinnas) on eesti metallikunstnik ja graafik. Ta õppis aastatel 2002–2011 Eesti Kunstiakadeemias ehte- ja sepakunsti erialal ning oli 2005. aastal õppepraktikal Kärt Summataveti ateljees. Ehete ja skulpturaalsete objektidega näitustel osalenud 2003. aastast. 2015. aastast vabakutseline. Kübarsepp on loomingus käsitlenud ehet kui kantavat graafikat – kantavaid joonistusi. Joonistusliku algupäraga ehted, kus traat on joone võrdkuju, mõjuvad inimkehal kui graafika. Joonistuste tähtsust ehete valmimisel rõhutas ta juba õpingute ajal, kus esitas oma portfoolios peale ehete joonistusi ja kavandeid. Arusaam ehtest kui kantavast joonistusest sai tänapäevases Euroopa ehtekunstis alguse 1970. aastate lõpus ja 1980. aastate alguses liikumisega New Jewellery (Uus Ehe), mille põhiesindajad on Susanna Heron, Caroline Broadhead, David Watkins, Gijs Bakker ja Emmy van Leersum. See liikumine on kujundanud Euroopas ehtekunsti nägu tänapäevani, selle juhtmõtteks oli „tegelemine kehaga“. Kadi Kübarsepp tutvustab oma töid järgmiselt: „Ma otsin ehetest seda kergust, mis aitaks üles tõusta ja lennata. Suured kaelaehted on kerguse otsing, nagu Italo Calvino on kirjeldanud kirjanduse funktsiooni: „... kirjandus kui eksistentsiaalne funktsioon, kerguse otsing vastukaaluks elamise raskusele“.“ 2003 – ühisnäitus „Kärt Summatavet ja õpilased“ Tallinnas Sammas Galeriis 2005 – soome-ugri ekspeditsiooni näitus „Seto Täämbä“ (aluseks 2004. aastal osalemine Eesti Kunstiakadeemia soome-ugri ekspeditsioonil Setumaale) Tallinnas Eesti Kunstiakadeemia galeriis 2006 – näitus Matti Miliuse kunstikogust, „Milius vaatab tulevikku 2“ Tallinnas Kodulinna Majas 2008 – „Marzee International Graduate Show 2008“ Hollandis Nijmegenis Galerie Marzees 2009 – aknanäitus „Ehe ja rahvuslik“ Tallinnas A-galeriis 2010 – Eesti Kunstiakadeemia ehte- ja sepakunsti osakonna grupinäitus „Kirjad Paduasse“ Itaalias Padovas Marijke Studios 2011 – „Marzee International Graduate Show 2011“ Hollandis Nijmegenis Galerie Marzees 2012 – Eesti Metallikunstnike Liidu näitus „Kogumine“ Tallinnas Meistrite Hoovi Galeriis 2012 – Eesti Kunstiakadeemia ehte- ja sepakunsti osakonna grupinäitus „Rituaal“ Iisraelis Tel Avivis Shenkari Kolledžis 2012 – „Elav ruum“, ühisnäitus koos Anne Reinbergiga Türi Kultuurikeskuse galeriis 2013 – Eesti Metallikunstnike Liidu aastanäitus Tallinnas Meistrite Hoovi Galeriis 2013 – Eesti Kunstiakadeemia ehte- ja sepakunsti osakonna üliõpilaste ja vilistlaste grupinäitus „TUNGraud“ Tartu Kunstimuuseumis 2014 – „Kunsttööstuskoolist akadeemiaks. 100 aastat kunstiharidust Tallinnas“ Tallinnas Kumus 2014 – „Metalli puudutus“ (Eesti Metallikunstnike Liidu aastanäitus 2014) Pärnu keskraamatukogus 2014 – „Sümbioos“ (Matsalu Loodusfilmide Festivali raames) Lihula mõisas 2014 – „Ferromenaalne“ Tallinna Linnagaleriis 2014 – „5000 anni di Gioielli Estoni: dall' Estonia a Viterbo“ Itaalias Viterbos Museo Nazionale Etruscos 2014 – „A-V. Ehedad portreed“ (A-galerii 20 aastat) Tallinnas HOP galeriis 2015 – „Täidan täidan laeva“ (Eesti Metallikunstnike Liidu aastanäitus 2015) Tallinnas HOP galeriis „Sümbioos 2“ (Matsalu Loodusfilmide Festivali raames) Lihula mõisas 2015 – „Amber Trip“ XII International Baltic Jewellery Show. Jewellery art contest „Dialogue of opposites“ Leedus Vilniuses 2015 – „Schmuck aus Estland“ Saksamaal Berlin-Charlottenburgis galeriis Showraum Trofejas 2015 – „Stonerollers Tartus. Uusim Eesti graafika.“ Tartu Kunstimaja Suur Saal 2016 – „Amber Trip“ XIII International Baltic Jewellery Show. Jewellery art contest "My Home". Vilnius, Leedu 2016 – „Labürint",15. Pärnu Kunstisuvi, Pärnu Linnagalerii 2016 – „Sümbioos 3“, Matsalu Loodusfilmide Festivali raames, Lihula mõis 2016 – „Võrud“, Eesti Metallikunstnike Liidu aastanäitus, Vana-Võromaa Kultuurikoda 2017 – „Elust maal“, Eesti Kunstnike Liidu aastanäitus, Tallinna Kunstihoone 2017 – „3-Ainus“, 16. Pärnu Kunstisuvi, Pärnu Linnagalerii 2017 – „Sümbioos 4. Valgus", Matsalu Loodusfilmide Festivali raames, Lihula mõis 2017 – Eesti Metallikunstnike Liidu aastanäitus, TLÜ Akadeemiline Raamatukogu 2019 – Eesti Metallikunstnike Liidu aastanäitus, Kiek in de Kök, Tallinn 2010 – „Anum“ Tallinnas A-galerii Seifis 2011 – „Inimene ehte sees“ Tallinnas Draakoni Galerii keldrisaalis 2013 – „Voolab“ Tallinnas Munkadetaguse torni galeriis 2014 – „Voolab 2“ Rakvere teatris 2014 – „Kergus“ Tallinnas A-galerii Seifis 2015 – „Hohto“ Soomes Helsingis Galleria 68-s 2016 – „Leekiv“ Tallinnas A-galeriis 2018 – „Tühjus“ Tallinnas A-galerii Seifis Matti Miliuse erakogu Eesti Kunstiakadeemia ehte- ja sepakunsti õppetooli õpilastööde fond Kadi Kübarsepp on 2012. aastast Eesti Metallikunstnike Liidu liige, 2013. aastast Eesti Kunstnike Liidu liige ja 2015. aastast Eesti Metallikunstnike Liidu juhatuse liige. Dormer, Peter ja Turner, Ralf „The New Jewelry.Trends + Traditions“. Thames & Hudson 1985, lk 14 http://kultuur.err.ee/v/kunst/310f4c1e-d58f-4865-b2d4-e2563a794d4a – err.ee, 08.09.2014 http://kadikybarsepp.wixsite.com/kadijewellery/cv Kunstnik Kadi Kübarsepa koduleht